
Ανακοίνωση
Το Ταμείο Χρηματοπιστωτικής Σταθερότητας παραμένει επικεντρωμένο στην θεσμική του αποστολή: την συμβολή στην οικονομική σταθερότητα για χάρη του δημοσίου συμφέροντος

Αθήνα, 26 Οκτωβρίου 2020.   Το Ταμείο Χρηματοπιστωτικής Σταθερότητας παραμένει επικεντρωμένο στο θεσμικό του ρόλο, δηλ. την προάσπιση του δημοσίου συμφέροντος συμβάλλοντας στη σταθερότητα του ελληνικού χρηματοπιστωτικού συστήματος, καθώς και στη διευκόλυνση της μετάβασης των συστημικών τραπεζών στον ιδιωτικό τομέα. Σε αυτή τη βάση, το Ταμείο συνεργάζεται ενεργά με όλες τις συστημικές τράπεζες στο πλαίσιο της συζήτησης και υποστήριξης των σχεδίων τους για τη βελτίωση της αποδοτικότητάς τους και της κερδοφορίας τους.  
Το Ταμείο Χρηματοπιστωτικής Σταθερότητας ως βασικός μέτοχος της Τράπεζας Πειραιώς είναι ενήμερο για το σχέδιο μετασχηματισμού της Τράπεζας σχετικά με τη σταθερή βελτίωση του οργανικού της αποτελέσματος και έχει πλήρη εμπιστοσύνη στη Διοίκηση της Τράπεζας. 
Ένας ισχυρός και υγιής τραπεζικός τομέας αποτελεί βασικό μοχλό ανάπτυξης της  πραγματικής οικονομίας και εργαλείο κλειδί στην προσπάθεια  να ξεπεραστούν οι μακροχρόνιες επιπτώσεις της χρηματοοικονομικής κρίσης, τις οποίες επιδεινώνει η πανδημία.

ΤΕΛΟΣ

Για περισσότερες πληροφορίες:
Κατερίνα Παπακωνσταντίνου, Communications & Public Relations Officer, 215-5606971, 6980614904, kpapakonstantinou@hfsf.gr
Σχετικά με το Ταμείο Χρηματοπιστωτικής Σταθερότητας (ΤΧΣ)

Το Ταμείο Χρηματοπιστωτικής Σταθερότητας (ΤΧΣ) ιδρύθηκε τον Ιούλιο του 2010, και σκοπός του είναι η συνεισφορά στη διατήρηση της σταθερότητας του ελληνικού τραπεζικού συστήματος, προς χάριν του δημοσίου συμφέροντος.  Βάσει του ιδρυτικού του νόμου (Ν. 3864/2010) διαθέτει διοικητική και οικονομική αυτοτέλεια, λειτουργώντας ως νομικό πρόσωπο ιδιωτικού δικαίου.  

